Unitaarinen yritys

Unitaarinen yritys, joskus myös unitaariyritys tai unitaariyhtiö () on eräs Venäjän, Valko-Venäjän ja entisen Neuvostoliiton alueella käytössä oleva julkisen vallan käyttämä yritysmuoto. Unitaariyhtiöt ovat kaupallisia yrityksiä, jotka käyttävät liiketoiminnassaan taloudellisen tai toiminnallisen hallintaoikeuden nojalla valtion tai kunnan kiinteistöjä tai muuta omaisuutta.

 Venäjä 

Yhtiömuoto on määritelty laissa, jonka Venäjän liittokokous hyväksyi 11. lokakuuta vuonna 2002 ja presidentti Putin allekirjoitti 14. marraskuuta vuonna 2002.

Unitaariset yritykset ovat perustavoitteidensa perusteella kaupallisia organisaatioita, eli Venäjän siviililainsäädännön mukaan ne tavoittelevat taloudellista etua. Unitaariset yritykset voidaan jakaa valtiollisiin, kunnallisiin tai kruunuyrityksiin. Unitaarisen yrityksen perustajana on Venäjällä ainoastaan valtio (kunnalliset oikeushenkilöt mukaan lukien): liittovaltion hallitus, federaatiosubjekti tai paikallishallinto tai muut valtion yhdyskunnat. Yritys- ja omistusmuodosta seuraa, että myös näiden kaupallisten valtiollisten oikeushenkilöiden on edustettava valtion etuja.

Yhtiömuotoa voidaan soveltaa vain kaupallisiin yhtiöihin, jotka käyttävät liiketoiminnassaan taloudellisen tai toiminnallisen hallintaoikeuden nojalla valtion tai kunnan kiinteistöjä tai muuta omaisuutta.  Unitaarisen yrityksen nimen tulee viitata omistajaan. Päätösvaltaa unitaarisessa yrityksessä käyttää omistajan asettama johtaja. Yritys vastaa velvoitteistaan kaikilla hallinnassaan olevilla varoilla, mutta vastuu ei ulotu sen omistajan velvoitteisiin. Liikehallinnointioikeuden pohjalta toimivat yritykset ovat oikeastaan valtion tai kunnan rajavastuuyhtiöitä. Ne pystyvät tavallisesti itsenäiseen kaupantekoon. Lainat, muutokset kiinteistöissä tai suurkaupat sekä operatiivisen hallintaoikeuden tapauksessa omaisuuden muutokset vaativat omistajan valtuutuksen. Unitaarisen yrityksen varallisuus on jakamaton, sitä ei saa pilkkoa osiin esimerkiksi osakkeiden avulla, eikä unitaariyhtiö voi näin perustaa varsinaisia tytäryrityksiä. Haarakonttoreita voidaan kuitenkin muodostaa. Unitaariyhtiö on taloudellisesti itsenäinen, ja ainoastaan voitto tulee luovuttaa valtiolle tai mulle omistajalle.

Valtion omistamista unitaarisista yrityksistä käytetään lyhenteitä FGUP (ФГУП, Federalnoje gosudarstvennoje unitarnoje predprijatije), GUP (ГУП, Gosudarstvennoje unitarnoje predprijatije), tai MUP (МУП, Munitsipalnoje unitarnoje predprijatije).

Tunnettuja tämän yhtiömuodon edustajia on esimerkiksi Venäjän posti (FGUP Potšta Rossii) alueellisine tytäryhtiöineen, atomijäänmurtajista vastaava Atomflot (FGUP Atomflot),O predprijatii, rosatomflot.ru, viitattu 9.10.2013,  kantoraketti- ja satelliittivalmistaja Hrunitšev, Krylovin tutkimuskeskus (FGUP Krylovski gosudarstvennyi nautšnyi tsentr) ja materiaali-instituutti (Krylov FGUP TsNIIM), Moskovan joukkoliikenneyhtiö GUP Mosgortrans,GUP Mosgortrans , viitattu 11.10.2013,  ja  atomivoimaloita operoiva FGUP Rosenergoatom (?), valtamerisatamayhtiö FGUP Rosmorport,FGUP Rosmorport, viitattu 11.10.2013,  Venäjän televisio- ja radiolähetinverkosto FGUP RTRS (Rossijskaja televizionnaja i radioveštšatelnaja set)RTRS (Rossijskaja televizionnaja i radioveštšatelnaja set) , viitattu 11.10.2013,  keskeisiä sähköisiä medioita hallitseva Yleisvenäläinen valtion televisio- ja radioyhtiö (FGUP VGTRK), sekä uutis- ja tietotoimisto RIA Novosti (FGUP RAMI RIA Novosti).

Joitain aiempia unitaarisia yrityksiä, kuten lentoyhtiö Rossija ja telakkayhtiö Sevmaš,Vehi istorii, sevmash.ru, viitattu 11.10.2013,  on sittemmin muutettu osakeyhtiöiksi.

 Valko-Venäjä 

Valko-Venäjällä useat valtiolle perinteisesti kuuluneet keskeiset palvelut kuten kiinteästä puhelinverkosta vastaava Beltelekam ()http://www.beltelecom.by/by/about  Ab kampanii, julkaisija: beltelecom.by, http://who.bdg.by/obj.php?kod=515  RUP Beltelekom, , postilaitos Belpošta () ja Valko-Venäjän valtiollinen tietotoimisto BelTA ovat yhtiömuodoltaan tasavallan unitaarisia yrityksiä (, ), josta yhtiömuodosta käytetään lyhennettä RUP. Suuriin julkisiin unitaariyhtiöihin kuuluu myös esimerkiksi linja-autoja ja raitiovaunuja valmistava Belkommunmaš (УП «Белкоммунмаш»| UP Belkommunmaš). RUP tai UP ei ilmeisesti ole yksiselitteinen yhtiömuodon suhteen, sillä esimerkiksi valtiolliseen kemianteollisuuskonserni Belneftehimiin kuuluvasta Belorusneftistä käytetään rakennetta RUP PO Belorusnefthttp://who.bdg.by/obj.php?&kod=599  RUP PO Belorusneft, missä tuo PO kertoo yhtiömuodon (tuotantoyhteisö).

Lähteet

Aiheesta muualla
Venäjän federaation unitaaristen yritysten verkkohakemisto (vuodelta 2010, osa tiedoista vanhentunut)  
Unitarnoje predprijatije  (vedomosti.ru)

Luokka:Yhtiömuodot
Luokka:Yhtiömuodot Venäjällä
Luokka:Valko-Venäjän talous